IL-WERŻIEQ Ta' Bro Fuq siġra, taħt ġebla, Fil-qilla tax-xemx; Isemma' dik l-għanja Li jridha ma ttemmx, Issibu f'kull naħa Tal-Gżejjer Maltin; U medhi f'imħabbtu Iberbaq il-ħin. Għanjietu qawwija 'Ma nieqsa mill-ġmiel; Itenni fid-dija B'imħabba, bla xkiel, Kif tersaq ma' ġenbu Dlonk jiskot, jistrieħ; Kif terġa' fuq triqtek Jissokta, ferrieħ, Min f'ħaġa, min f'oħra, Ilkoll bħall-werżieq; Xi tgħid kieku nagħżlu Is-sewwa mixtieq f Dik l-għanja ta' ħajtu Iroddha u jmut; 'Ma qabel itemmha Jittama…… mikdud,